༄༅། །ཕག་མོ་ལས་བཅུའི་གསལ་བྱེད་བཞུགས།
༄༅། །ཨོཾ་སྭསྟི་སིདྡྷ། བླ་མ་དམ་པའི་ཞབས་ལ་ཕྱག་འཚལ་ལོ། །རྡོ་རྗེ་འཆང་
མཚུངས་རྗེ་བཙུན་བླ་མ་དང༌་། །དཔལ་ལྡན་མཁའ་འགྲོ་བྱེ་བའི་གཙོ་མོ་མཆོག །རྡོ་
རྗེ་རྣལ་འབྱོར་མ་ལ་ཕྱག་འཚལ་ནས། །དེ་མཉེས་བྱེད་པའི་ཆོ་ག་གསལ་པོ་བྲི། །རྗེ་
བཙུན་རྡོ་རྗེ་རྣལ་འབྱོར་མ་ལྷ་སུམ་ཅུ་སོ་བདུན་མའམ། ལྷ་བཅུ་གསུམ་མའམ། ཞལ་
གཉིས་མའམ། ཞལ་གཅིག་མ་ལ་སོགས་པ་གང་གི་སྒོར་ཞུགས་ཀྱང་རུང་སྟེ། རང་
དང་གཞན་དང་གཉིས་ཀའི་དོན་བྱེད་པ་ལ། ལས་ཀྱི་ཡན་ལག་བཅུར་འདུ་བ་ཡིན་
ནོ། །དེ་ལ་ཐོག་མར་བསྙེན་པའི་ཆོ་ག་དང༌་། གཞན་དོན་སློབ་མ་རྗེས་སུ་གཟུང་
བའི་ཆོ་ག་དང༌་། ཚེས་བཅུ་དང་འབྲེལ་བ་ཚོགས་ཀྱི་མཆོད་པ་དང་། བདག་གཞན་
གཉིས་ཀ་དང་འབྲེལ་བ་གཞོན་ནུ་མའི་མཆོད་པ་དང༌། གནས་སྐབས་ཐམས་ཅད་
དང་འབྲེལ་བ་གཏོར་མའི་ཆོ་ག་དང༌་། དམན་པའི་དངོས་གྲུབ་དང་འབྲེལ་བ་
སྦྱིན་སྲེག་གི་ཆོ་ག་དང༌། བུ་ཆུང་གསར་བུ་ལ་ཕན་གདགས་པ་སྲུང་བའི་འཁོར་
ལོ་དང་། ལས་རྩུབ་པའི་དབང་དུ་བྱས་ན་གདུག་པ་ཅན་ཚར་གཅོད་པ་ནི་སུམྦྷའི་
ཆོ་ག་དང༌་། བསྒོམས་པས་ཕྱིར་བཟློག་པ་དང་། བྲིས་པས་ཕྱིར་བཟློག་པའི་ཆོ་ག་
སྟེ་བཅུའོ། །དང་པོ་བསྙེན་པ་ལ་གཉིས་ཏེ། བསྒོམ་བཟླས་འབའ་ཞིག་གི་བསྙེན་
པ་དང་།
མདུན་བསྐྱེད་དང་འབྲེལ་བའི་བསྙེན་པའོ། །
དང་པོ་ནི་ཐོག་མར་མལ་ནས་བདག་ཉིད་ལངས་ནས། བདག་ཉིད་ལྷའི་ང་རྒྱལ་
ཅུང་ཟད་དྲན་པས་ལུས་དག་པ་དང༌་། ཤྲཱི་ཧེ་རུ་ཀ་ཞེས་བྱ་བ་ཡི་གེ་བཞི་པའི་དོན་དྲན་
-85

ས་སྐྱ་བཀའ་འབུམ། ༼ཕ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
པས་ངག་དག་པ་དང་། སྙིང་གར་ཟླ་བའི་དཀྱིལ་འཁོར་གྱི་སྟེང་དུ་ཡི་གེ་བཾ་བསྒོམས་
ལ་ཡིད་དག་པར་བྱས་ལ།
ཆང་བྱིན་གྱིས་བརླབ་པ་ནི་སུམྦྷ་ནི་ལ་སོགས་པ་ཟློས་ཤིང་
བདག་དང༌། གནས་དང་རྣལ་འབྱོར་སྲུང་བ་དང༌། གོ་ཆ་བགོ་བ་དང་། དག་པ་
གསུམ་གྱི་སྔགས་བརྗོད་པ་དང༌། བདག་གི་རྣལ་འབྱོར་བསྐྱེད་རྫོགས་གཉིས་བསྒོམ་
སྟེ། བཟླས་པ་བྱ་བ་ཡིན་ཏེ། མངོན་པར་རྟོགས་པ་ཞིབ་ཏུ། ཞལ་གཉིས་མ་ཆུང་
ངུའི་ཞལ་གདམས་ལས་རྟོགས་པར་བྱའོ། །གཉིས་པ་མདུན་བསྐྱེད་དང་འབྲེལ་བའི་
བསྙེན་པ་ལ་མདུན་བསྐྱེད་རྒྱས་བསྡུས་གསུམ་ཡིན་ཏེ། རྒྱས་པར་(༤༧)བྱེད་ན་མདུན་
བསྐྱེད་འོག་སྟ་གོན་གྱི་སྐབས་བཞིན་དུ་རྡུལ་ཚོན་གྱི་དཀྱིལ་འཁོར་རྒྱས་པར་བྲི། འབྲིང་
གང་
དུ་བྱེད་ན་མེ་ལོང་ལ་སིནྡྷུ་རའི་དཀྱིལ་འཁོར་འོག་ནས་འབྱུང་བ་བཞིན་བྲི། བསྡུས་
ཏེ་བྱེད་ན་མེ་ལོང་ལ་ཆང་གིས་གྲུ་གསུམ་ཉིས་བརྩེགས་ཀྱི་དབུས་སུ་བྃ་ཡིག་བྲི།
ལྟར་ཡང་རུང་སྟེ། བདག་གི་རྣལ་འབྱོར་རྫོགས་པར་བསྒོམ་པ་དང་།
མདུན་གྱི་
རྟེན་ལ་དམ་ཚིག་པ་བསྐྱེད། དེ་ལ་ཡེ་ཤེས་པ་གཞུག །སྐུ་གསུང་ཐུགས་བྱིན་གྱིས་
བརླབ་པ་དང་དབང་བསྐུར། དེ་ལ་མཆོད་པ་ཅི་འབྱོར་གྱིས་མཆོད། བསྟོད་པས་
བསྟོད། བཟོད་པར་གསོལ་ལ་བཟླས་པ་བྱ་སྟེ། བདག་དང་མདུན་གྱི་ལྷ་གཉིས་
ཀའི་ལྟེ་བར་ཆོས་འབྱུང་གི་འཁོར་ལོའི་དབུས་སུ་བཾ་གཅིག་བསྒོམ། དེའི་ཐ་མ་ན་
ཕར་ལ་སྔགས་ཀྱི་ཕྲེང་བ་འོལ་མ་སེའི་ཕུང་པོ་ལྟར་འོད་ཟེར་དམར་བ་འཕྲོ་བར་
དམིགས་ལ་ཡིད་ཀྱི་བཟླས་པ་དང་། ངག་གི་བཟླས་པ་བྱའོ། །ཐུན་འཇོག་ཁར་སྲིན་
ལག་གཡོན་པས་མདུན་བསྐྱེད་ཀྱི་དཀྱིལ་འཁོར་ལ་རེག་པ་དེས། བདག་གི་ལྟེ་བར་
རེག་པས་མདུན་གྱི་ལྷ་རྣམས་བདག་གི་ལྟེ་བར་བསྡུ། ཡི་གེ་བརྒྱ་པ་བརྗོད། སྨོན་
ལམ་གདབ། སུམྦྷ་ནིས་བསྲུངས་ལ་སྤྱོད་ལམ་ཅི་བདེ་བས་གནས་པར་བྱའོ། །དེ་
ལྟར་ཐུན་གསུམ་མམ་བཞིའི་རྣལ་འབྱོར་གྱིས་སྔོན་དུ་བསྙེན་པ་བྱ་སྟེ།
-86-
དེའང་མཚན་

ཕག་མོ་ལས་བཅུའི་གསལ་བྱེད།
མའི་བསྙེན་པ་རབ་རྗེ་བཙུན་མས་གནང་བ་བྱིན་པའམ། འབྲིང་རྨི་ལམ་དུ་གནང་
བ་ཐོབ་པ། ཐ་མ་གཞན་དོན་དུ་སྙིང་རྗེ་ཆེན་པོ་སྐྱེ་བའོ། །དུས་ཀྱི་བསྙེན་པ་རབ་
ཟླ་བ་གསུམ། འབྲིང་ཟླ་བ་གཉིས། ཐ་མ་ཟླ་བ་གཅིག་གོ། །གྲངས་ཀྱི་བསྙེན་པ་
རབ་བཞི་འབུམ། འབྲིང་ཉིས་འབུམ། ཐ་མ་ཆིག་འབུམ། དེ་ལྟ་བུའི་ཚུལ་གྱིས་
བསྙེན་པ་སྔོན་དུ་སོང་ནས་གཞན་དོན་བརྩམས་ན་བསྙེན་པ་གསོ་བའི་དོན་དུ་བཞི་
ཁྲིའམ། བཞི་སྟོང་བཟླས་ལ་གཞན་དོན་བརྩམ་པར་བྱའོ། །དང་པོ་བསྙེན་པ་བྱ་
བ་བསྟན་ཟིན་ཏོ།། །།
དེ་ནས་སྤྱི་དོན་གཉིས་པ་སློབ་མ་རྗེས་སུ་གཟུང་བ་ལ་གཉིས། སྟ་གོན་དུ་གནས་
པའི་ཆོ་ག་དང༌་། བྱིན་གྱིས་བརླབ་པའི་ཆོ་ག་དངོས་སོ། །དེ་ལྟར་དེ་གཉིས་ཀྱང་
ནུབ་གཉིས་སུ་བྱེད་པའི་ཆོ་ག་དང༌། ནུབ་གཅིག་ལ་རྫོགས་པར་བྱེད་པའི་ཕྱག་ལེན་
ལུགས་གཉིས་ཀ་མཛད། ནུབ་གཉིས་སུ་བྱེད་ན། ནུབ་དང་པོ་ལ་མཎྜལ་བྱུགས་
ལ། མེ་ཏོག་ཚོམ་བུ་ཙམ་བཀྲམ་པའམ། དཀྱིལ་འཁོར་བྲི། དེའི་སྟེང་དུ་བུམ་པ་
བཅས་ལ་བཞག །དེའི་སྟེང་དུ་སིནྡྷུ་རའི་མཎྜལ་བཞག །ཡང་ན་མེ་ཏོག་ཚོམ་བུ་
ཙམ་གྱིས་བཏུབ། གཏོར་མ་དང་མཆོད་པ་བཤམ།
བདག་བསྐྱེད་དང་མདུན་བསྐྱེད་
མཆོད། གཏོར་མ་བཏང༌། སློབ་མས་མཎྜལ་ཕུལ་ལ་གསོལ་བ་གདབ། སྡིག་པ་
བཤགས་པ་སྔོན་དུ་འགྲོ་བས་སྐྱབས་སུ་འགྲོ་བ་དང་སེམས་བསྐྱེད་པ་བྱ། དེ་ནས་
སློབ་མ་གནས་གཞན་དུ་ཇི་ལྟར་བདེ་བ་ཉལ་དུ་གཞུག ། སློབ་དཔོན་འཁོར་དང་
བཅས་པས་ཚོགས་ལ་ལོངས་སྤྱད་དོ། ། ཕྱི་ཉིན་དཀྱིལ་འཁོར་བྲིས་ལ་བདག་བསྐྱེད་
མདུན་བསྐྱེད་མཆོད་དེ། སློབ་མ་ལ་བྱིན་གྱིས་བརླབ་ཅིང་དབང་བསྐུར་བར་
བྱའོ། །ནུབ་གཅིག་ཏུ་བྱེད་ན། ཉིན་མོ་བུམ་པ་བཅས་ལ་ནུབ་མོ་བདག་བསྐྱེད་མདུན་
བསྐྱེད་མཆོད་དེ། སློབ་མ་སྟ་གོན་བྱ། བྱིན་བརླབ་དབང་བསྐུར་རྫོགས་པར་བྱས་
87

ས་སྐྱ་བཀའ་འབུམ། ༼ཕ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ལ་ཚོགས་ལ་ལོངས་སྤྱད་པར་བྱའོ། །གང་ལྟར་ཡང་རུང་སྟེ་ལག་ཏུ་བླང་བའི་རིམ་
པ་ནི་འདི་ཡིན་ཏེ། ཚེས་བཅུ་ལ་སོགས་པ་དུས་ཁྱད་པར་ཅན་གྱི་དུས་སུ་ས་ཕྱོགས་
ཕྱག་དར་བྱ། མཎྜལ་བ་བྱུང་ལྔ་ལ་སོགས་པ་དྲི་ཞིམ་པོ་དང་བཅས་པས་སྐྱང་ནུལ་
བྱ། ཙནྡན་དམར་པོའམ་ས་ཚོན་དམར་པོས་དཀྱིལ་འཁོར་གྲུ་གསུམ་(༤༨)ཉིས་
བརྩེགས་བྲི། དེའི་ཕྱི་ཕྱོགས་མཚམས་བརྒྱད་དུ་སྒོ་མཚམས་མ་བརྒྱད་ཀྱི་ཚོམ་བུ་བརྒྱད་
བྱ། རྩིབས་དྲུག་ལ་རྡུལ་ཚོན་དཀར་པོས་ཤར་གྱི་རྩིབས་ནས་བཟུང་སྟེ།
ཡིག་མགོ་
ཕྱིར་བསྟན་ལ་གཡོན་སྐོར་གྱི་རིམ་པས། ཨོཾ་བཾ། ཧཾ་ཡཾ། ཧྲྀ་མཾ། ཧྲྀ་ཧྲྀ། ཧཱུྃ་
ཧཱུྃ། ཕཊ་ཕཊ་ཅེས་པ་དྲུག་བྲིའོ། །དེའི་དབུས་སུ་བཾ་བྲིའོ། །དེའི་སྟེང་དུ་ཀ་པཱ་ལའི་
སྟེང་དུ་ཆང་ལ་བདུད་རྩི་སྦྱར་བས་བཀང་ལ་དཔྲལ་བ་རང་ལ་བསྟན་ལ་བཞག །དེའི་
སྟེང་དུ་འཁར་བའི་མཎྜལ་དྲི་མ་མེད་པ་གུར་གུམ་མམ་ཆང་གིས་བསངས་ཏེ་ཕྱིས་
ལ། སིནྡྷུ་རའི་ཕྱེ་མ་བཙགས་ལ་རྡུལ་ཚོན་གྱིས་བྲིས་པའི་དཀྱིལ་འཁོར་ལྟ་བུ་བྲི། ཟུར་
བཞིར་དགའ་བ་འཁྱིལ་བ་བཞི་བྲིས་ལ། དེའི་ལྟེ་བར་བཾ་གྱི་ཐ་མར་ཨོཾ་གསུམ་མའི་
སྔགས་བྲིས་ལ་ཐོད་པའི་སྟེང་དུ་བཞག་གོ། །དེ་ལ་དར་དམར་པོའམ། རས་དམར་
པོའི་གུར་དབུབ་བོ། །མཆོད་ཡོན་ཞབས་བསིལ་སྔོན་དུ་འགྲོ་བའི་མཆོད་པ་ཁོ་ར་
ཁོར་ཡུག་ཏུ་བཤམ། གཏོར་མ་བཤམ། དེ་ནས་བུམ་པ་གཙང་མ་རས་དམར་པོས་
མགུལ་ཆིང་བྱ། ཁ་རྒྱན་གཟུགས། སུམྦྷ་ནི་བཟླས་ཤིང་ཁ་དང་ཞབས་གུ་གུལ་གྱིས་
བདུག །ནང་དུ་སྨན་ལྔ། འབྲུ་ལྔ། རིན་ཆེན་ལྔ། བདུད་རྩི་ལྔ། ཆུ་གཙང་མས་
བཀང་། དྲི་ཞིམ་པོ་སྦྱར་བའི་དུང་ཆོས་སྟེང་དུ་བཞག །རྡོ་རྗེ་ལ་གཟུངས་ཐག་
བཏགས་ལ་སློབ་དཔོན་དང་ཉེ་བའི་གནས་འཚམ་པ་ཅིག་(ཞིག)ཏུ་བཞག་གོ། །གནས་
ཀྱི་ཉེ་འཁོར་དུ་ག་ཎ་ཙ་ཀྲའི་ཡོ་བྱད་བཤམ་དུ་གཞུག །དེ་ནས་རྡོ་རྗེ་སློབ་དཔོན་ཞལ་
ནུབ་ཕྱོགས་སུ་བལྟས་ཏེ་བཞུགས། སློབ་མ་གཞན་གྲལ་ཅི་བདེར་བྱས་ལ་ལས་ཀྱི་རྡོ་
88

ཕག་མོ་ལས་བཅུའི་གསལ་བྱེད།
རྗེ་སློབ་མས་མཎྜལ་དང་མེ་ཏོག་ཕུལ་ལ། ལྷའི་རྣལ་འབྱོར་ལ་གནས་པར་གསོལ་བ་
གདབ། ཡི་གེ་བརྒྱ་པས་རྒྱུད་སྦྱང་། དེ་ནས་བདག་གི་རྣལ་འབྱོར་གྱི་མངོན་རྟོགས་
ཀྱི་རིགས་མང་པོ་ཡོད་ནའང་། ཞལ་གཉིས་མ་ཆུང་ངུ་བཞིན་བསྒོམས་ལ། ཡིད་
བཟླས་ངག་བཟླས་ཅུང་ཟད་ཙམ་བྱ། བདག་གི་རྣལ་འབྱོར་ལ་མཆོད་པ་
དང་། བསྟོད་པ་དང༌་། བདུད་རྩི་མྱང་བའི་བར་བྱ། དེ་ནས་མདུན་གྱི་ཐོད་པའི་
ཆང་བྱིན་གྱིས་བརླབས། དེའི་སྟེང་གི་སིནྡྷུ་རའི་དཀྱིལ་འཁོར་སྟོང་པ་ཉིད་ཀྱི་ངང་
ལས་རྡོ་རྗེ་རྣལ་འབྱོར་མར་བསྐྱེད་པའམ།
བྲིས་པ་དང་རྗེས་སུ་མཐུན་པ་ཉིད་གསལ་
བར་བསྐྱེད་ཀྱང་བཏུབ། དེ་ལ་ཡེ་ཤེས་ཀྱི་འཁོར་ལོ་དགུག་གཞུག་བྱ། ལྷར་བསྐྱེད་
པ་ཡིན་ན། སྐུ་གསུང་ཐུགས་བྱིན་གྱིས་བརླབ་པ་དང་། དབང་བསྐུར་ཞིང་མི་བསྐྱོད་
པས་རྒྱས་བཏབ། ཡི་གེར་བསྐྱེད་ན་དེ་གཉིས་མི་དགོས། དེ་ནས་མཆོད་པ་བསངས་
ཤིང་བྱིན་གྱིས་བརླབས་ལ། མཆོད་ཡོན་ཞབས་བསིལ་སྔོན་དུ་འགྲོ་བའི་མཆོད་པ་
ལྔ་དང་། བདུད་རྩིའི་མཆོད་པ་དང་། རྡོ་རྗེ་དྲིལ་བུ་གསིལ་ཞིང་། རྐང་པ་བརྒྱད་
པ་ལ་སོགས་པའི་བསྟོད་པས་བསྟོདད། འདོད་པའི་དོན་ལ་གསོལ་བ་གདབ། ཡི་གེ་
བརྒྱ་པ་བརྗོད་ལ་བཟོད་པར་གསོལ་བར་བྱའོ། །དེ་ནས་བུམ་པ་སུམྦྷ་ནིས་བསང་
ལ། སྭ་བྷཱ་ཝས་སྟོང་པར་བསྒོམ།  ྃ་ལས་རིན་པོ་ཆེའི་བུམ་པར་བསྒོམ། དེའི་ནང་
དུ་བྃ་ལས་རྡོ་རྗེ་རྣལ་འབྱོར་མ་དམ་ཚིག་པ་བསྐྱེད། ཡེ་ཤེས་པ་གཞུག །སྐུ་གསུང་
ཐུགས་བྱིན་གྱིས་བརླབ།
དབང་བསྐུར་ལ་མི་བསྐྱོད་པས་རྒྱས་གདབ། དེ་ལ་མཆོད་
པ་ལྔ་དང་། བདུད་རྩིའི་མཆོད་པ་དང་། རྐང་པ་བརྒྱད་པ་ལ་སོགས་པ་ཅི་ཤེས་
པས་བསྟོད། གཟུངས་ཐག་ནས་བཟུང་ལ། ཨོཾ་གསུམ་མའི་གསང་སྔགས་བཟླས་
པས་སྔགས་ཀྱི་འོད་ཟེར་བདག་གི་ཞལ་ནས་འཕྲོས་ཏེ། གཟུངས་ཐག་ལ་འཁྲིལ་ནས་
བུམ་པའི་ནང་དུ་སོང་བས་རྡོ་རྗེ་རྣལ་འབྱོར་མའི་སྐུ་ལས་བདུད་རྩིའི་ཆུ་(༤༩)རྒྱུན་བྱུང་
-89

ས་སྐྱ་བཀའ་འབུམ། ༼ཕ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
སྟེ། བུམ་པའི་ནང་དུ་བདུད་རྩིའི་ཆུ་རྒྱུན་མེ་རེ་རེ་ཁེངས་པར་བསམ་ཞིང༌། སྔགས་
བཟླས་སོ། །སྔགས་བརྒྱ་རྩ་བརྒྱད་ཐོན་པ་དང་། དུང་ཆོས་ཀྱི་ཆུ་བུམ་པའི་ནང་དུ་
བླུགས་ལ། རྗེ་བཙུན་མ་འོད་དུ་ཞུ་བས་བུམ་པའི་ནང་ཁེངས་པར་བསམ་མོ། །དེ་
ནས་གཏོར་མ་བཏང༌་། དེ་ཡན་ཆད་སྔོན་དུ་བྱ་བའི་ཆོ་ག་ཡིན་ནོ། །དེ་ནས་སློབ་
མ་རྣམས་ཉིན་མོ་ནས་བཟུང་ནས་གསོ་སྦྱོང་གི་སྡོམ་པ་ལེན་དུ་གཞུག །དེ་ཉིད་ཀྱི་
ཚེ་ཁྲུས་བྱ། གྲལ་ལ་རིམ་གྱིས་འཁོད་པ་དང་། མཎྜལ་འབུལ་དུ་གཞུག །ལག་ཏུ་
མེ་ཏོག་ཕྲེང་བ་བཟུང་ལ་བླ་མ་དང་ཡི་དམ་གྱི་ལྷ་ལ་གསོལ་བ་གདབ་པ་ནི། སངས་
རྒྱས་ཀུན་གྱི་རང་བཞིན་སྐུ། ། སློབ་དཔོན་ལ་ནི་བདག་སྐྱབས་མཆི། །དཔལ་ལྡན་
རྡོ་རྗེ་རྣལ་འབྱོར་མས། །བདག་ལ་བྱིན་གྱིས་བརླབ་ཏུ་གསོལ། །ཞེས་ལན་གསུམ་
གསོལ་བ་གདབ། དེ་ནས་ཚིགས་སུ་བཅད་པ་འདིས་སྡིག་པ་བཤགས་པ་ནས་བཟུང་
སྟེ། བྱང་ཆུབ་མཆོག་ཏུ་སེམས་བསྐྱེད་ནས་བསྔོ་བའི་བར་བྱེད་པ་ཡིན་ཏེ། འདི་
སྐད་དུ།
དཀོན་མཆོག་གསུམ་ལ་སྐྱབས་སུ་མཆི། །སྡིག་པ་ཐམས་ཅད་སོ་སོར་
བཤགས། །འགྲོ་བའི་དགེ་ལ་རྗེས་ཡི་རང་། །སངས་རྒྱས་བྱང་ཆུབ་ཡིད་ཀྱིས་
གཟུང༌། །སངས་རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་སྐྱབས་སུ་
མཆི། །རང་གཞན་དོན་ནི་རབ་བསྒྲུབ་ཕྱིར། །བྱང་ཆུབ་སེམས་ནི་བསྐྱེད་པར་
བགྱི། །བྱང་ཆུབ་མཆོག་གི་སེམས་ནི་བསྐྱེད་བགྱིས་ནས། །སེམས་ཅན་ཐམས་ཅད་
བདག་གིས་མགྲོན་དུ་གཉེར། །བྱང་ཆུབ་སྤྱོད་མཆོག་ཡི་འོང་སྤྱད་པར་བགྱི། །འགྲོ་
ལ་ཕན་ཕྱིར་སངས་རྒྱས་འགྲུབ་པར་ཤོག །ཅེས་ལན་གསུམ་བརྗོད་པས་སྡིག་པ་
བཤགས་པ་དང་། བསོད་ནམས་ལ་རྗེས་སུ་ཡི་རང་བ་དང༌་། དོན་དམ་བྱང་ཆུབ་
ཀྱི་སེམས་དང༌། སྐྱབས་སུ་འགྲོ་བ་དང་། སྨོན་པ་དང༌། འཇུག་པ་དང༌། ཡོངས་
སུ་བསྔོ་བར་བྱ་བའོ། །དེ་ཡན་ཆད་སྟ་གོན་གྱི་ནུབ་མོར་བྱས་ལ། ཕྱིད་ནུབ་ཀྱང་
-90-

ཕག་མོ་ལས་བཅུའི་གསལ་བྱེད།
བལྡབ་ནས་བྱེད་པའམ། ནུབ་གཅིག་པར་བྱེད་ན་དེ་ཡན་ཆད་སྔོན་དུ་འགྲོ་བའི་ཚུལ་
ཡིན་ནོ། ། དེ་ནས་བྱིན་གྱིས་བརླབ་པ་དངོས་ནི། སློབ་མ་རྣམས་ལག་པ་སྦྲེལ་དུ་
བཅུག་ལ། སློབ་མའི་གཙོ་བོའི་ལག་པ་བླ་མས་བཟུང་ལ་འདི་སྐད་ཅེས་བརྗོད་པར་
བྱ་སྟེ། རྟོག་པས་གཡོགས་པའི་སེམས་ཀྱིས་ནི། །ལེགས་པའི་སངས་རྒྱས་ཕྱིར་བཟློག་
ལྟར། །དད་པའི་ཆུ་ཡིས་བཀྲུས་པའི་སེམས། །ཕན་པའི་སེམས་ཀྱིས་འདིར་འཇུག་
བྱ། །དད་པ་མེད་པའི་སེམས་ཅན་ལ། །དཀར་པོའི་ཆོས་རྣམས་མི་འབྱུང་སྟེ། །ཇི་
ལྟར་ས་བོན་ཚིག་པ་ལ། །མྱུ་གུ་སྔོན་པོ་སྐྱེ་མི་སྲིད། །ཅེས་བརྗོད་ལ། དེའི་དོན་
ཡང་རྣམ་པར་རྟོག་པ་ཐམས་ཅད་སྤངས་ལ་ལྷ་དང་བླ་མ་ལ་གུས་འདུད་དྲག་པོ་སྐྱེད
ཅིག །ཅེས་བརྗོད་ལ། སུམྦྷ་ནི་བཟླས་ཤིང་བུམ་ཆུས་བྲན། དར་དམར་པོས་གདོང་
བཅིང༌་། ཁ་ནུབ་ཕྱོགས་